**קרן משפחת רודרמן** היא קרן פילנתרופית פרטית שהוקמה בשנת 2002 על ידי משפחת רודרמן. נשיא הקרן הוא ג'יי רודרמן, ומנכ"לית הקרן היא שירה רודרמן. משרדי הקרן בארצות הברית ממוקמים בבוסטון. בשנת 2011 הקרן פתחה משרדים בישראל, הנמצאים בעיר רחובות. לפי אתר האינטרנט של הקרן, היא פועלת בשני תחומים עיקריים: שילוב של אנשים עם מוגבלויות בכל תחומי החיים והחברה, וחיזוק הקשר של ישראל עם הקהילה היהודית בארצות הברית.

תחום השילוב
-----------

בין המיזמים שנתמכו על ידי הקרן בישראל: ישראל מעבר למוגבלויות, מיזם משותף של קרן משפחת רודרמן, ג'וינט ישראל וממשלת ישראל, מדד הנגישות העירוני שפותח יחד עם קרן אריסון, מיזם עסק שווה, שפותח יחד עם ג'וינט ישראל, משרד העבודה והרווחה ובית ההשקעות מיטב דש, ותוכניות בשיתוף אוניברסיטת בר-אילן, מועצת המכינות הקדם צבאיות, בית איזי שפירא ונגישות ישראל. בארצות הברית הקרן פועלת בקרב הקהילה היהודית ובקרב ארגונים לא יהודיים כאחד. המיזמים שהקרן מעורבת בהם בארצות הברית כוללים הנגשה של מוסדות חינוך יהודים ובתי כנסת, עידוד עסקים בהוליווד לשילוב שחקנים עם מוגבלויות בתעשיית הבידור, שיתופי פעולה עם ליגת הבייסבול המקצועית, ועוד. הקרן גם יזמה והקימה את תנועת לינק20, תוכנית גלובלית לפיתוח מנהיגים עם וללא מוגבלות לקידום תחום השילוב. יחד עם הכנסת, התוכנית מאפשרת לאנשים עם מוגבלויות להתמחות בלשכות של חברי כנסת, היא מקיימת תוכנית הכשרה גלובלית בחסות המכון הטכנולוגי של מסצ'וסטס (MIT), ועוד.

הקרן תומכת במחקר ופרסומים שונים בתחום השילוב. בין היתר הקרן יזמה קובץ מאמרים על מעמדו של אדם עם מוגבלות במסורת ישראל יחד עם המכון הישראלי לדמוקרטיה, ואת הספר לפרוץ את חומת הזכוכית יחד עם מכון פוירשטיין.

מדי שנה הקרן מעניקה פרסים לתוכניות ואנשים המעודדים שילוב של אנשים עם מוגבלויות או משפיעים על השיח הציבורי בתחום. בין הזוכים: פרויקט 'עוצמות' של אוניברסיטת בר-אילן, ארגון רבני בית הלל, השחקנית זוכת פרס האוסקר מרלי מטלין והשחיין האולימפי מייקל פלפס.

יחסי ישראל-יהדות ארצות הברית
----------------------------

הקרן פועלת בקרב מובילי דעה ומקבלי החלטות ישראלים על מנת לקדם ידע אודות הקהילה היהודית בארצות הברית ולעודד שיח מכובד בין הצדדים. בין המיזמים של הקרן ניתן למנות משלחות לימודיות של חברי כנסת ושל עיתונאים לארצות הברית, הקמתה של תוכנית רודרמן ללימודי יהדות ארצות הברית יחד עם אוניברסיטת חיפה, המסלול האקדמי היחיד בישראל שמוקדש ללימודים אודות יהדות ארצות הברית ויחסי הקהילה עם ישראל, קידום השדולה ליחסי ישראל-ארצות הברית בכנסת, ופעילויות בכנסת לציון חשיבות הקשר של ישראל עם הקהילה היהודית בארצות הברית.

הקרן תומכת במחקר ופרסומים שונים בתחום יחסי ישראל והקהילה היהודית בארצות הברית. בין היתר פרסמה הקרן בשותפות עם המכון למחקרי ביטחון לאומי את הספר "יהודי ארצות הברית והביטחון הלאומי של ישראל", דו"ח אודות המאבק של יהדות ארצות הברית נגד תנועת החרם (BDS), וסדרת ניירות מחקר וספרים שפורסמו יחד עם אוניברסיטת חיפה, כולל מחקרים על הכוח היהודי בפוליטיקה האמריקאית, פמיניזם יהודי-אמריקאי, ועוד. בשנת 2019 ראשי הקרן, ג'יי ושירה, זכו בפרס מטעם הארכיון היהודי של ארצות הברית על פועלם לחיזוק הקשר של ישראל עם הקהילה היהודית בארצות הברית.

הקרן קידמה ותמכה בסדרה היהודי החדש של ערוץ כאן 11 בכיכובו של גורי אלפי, שעלה למסך באפריל 2021.

הקרן הפיקה סדרת רשת בשם "הפודי היהודי״ בכיכובו של אורי לייזרוביץ', שעלתה לשידור ביוני 2022.

פעילות חירום
------------

בנובמבר 2023, על רקע מתקפת הפתע על ישראל ב7 באוקטובר ומלחמת חרבות ברזל, תרמה הקרן מיליוני שקלים לטובת מיגון המרכז הרפואי שמיר.

קישורים חיצוניים
----------------

ויקישיתוף מדיה וקבצים בנושא **קרן משפחת רודרמן** בוויקישיתוף
* אתר האינטרנט הרשמי של קרן משפחת רודרמן

הערות שוליים
------------

1. ↑  ישראל מעבר למוגבלויות, באתר ג'וינט ישראל
2. ↑  אתר נגישות ישראל
3. ↑  אתר עסק שווה (ארכיון)
4. ↑  יעל ולצר, מקדמים תעסוקה שווה. רכילות עסקית, באתר ynet, 7 ביוני 2016
5. ↑  שגיא כהן, הסטארט-אפים שעוזרים לבעלי מוגבלויות, באתר ynet, 3 בדצמבר 2017
6. ↑  Joanne Palmer, Fighting stigma, Jewish Standard, ‏02.05.2019
7. ↑  Menachem Posner, ShabbaTTogether: Inclusion and Awareness at 260 Chabad Centers, Chabbad, ‏17.02.2019
8. ↑  Jessy Yates, Dreaming of a Hollywood Ending for Actors With Disabilities, Variety, ‏22.02.2019
9. ↑  Tim Gray, Ruderman Foundation Salutes Four TV Shows for Disability Depiction, but No Films, Variety, ‏05.06.2019
10. ↑  Marcy Oster, Jewish group convinced MLB to change ‘disabled list’ to ‘injured list’, Times of Israel, ‏11.02.2019
11. ↑  הדר ת"ש, "כשאנשים עם מוגבלות יועסקו בכנסת במשרה מלאה, נדע שהצלחנו", באתר MAKO, ‏03.12.2018
12. ↑  Sarah Kim, MIT Sloan School Of Management Partners With Ruderman Family Foundation For Leadership Program, Forbes, ‏22.04.2019
13. ↑  ואין הדעות שוות, באתר המכון הישראלי לדמוקרטיה
14. ↑  יצחק טסלר, לגדלו לתורה ולחופה: הרב שנאבק למען הזכות לזוגיות לבעלי מוגבלות, באתר ynet, 24 בינואר 2019
15. ↑  עודד נפתלי, "למרות שיש לי תסמונת דאון אני סטודנט", באתר ynet, 5 בנובמבר 2014
16. ↑  אורנית עצר, ארגון רבני בית הלל זכה בפרס רודרמן, באתר ערוץ 7, ‏25.08.2015
17. ↑  מיכל גלנטי, רודרמן מעניק פרס לזוכת האוסקר, באתר מעריב, ‏21.06.2017
18. ↑  איתמר אייכנר, שחייה: הוקרה ישראלית למייקל פלפס, באתר ynet, 9 בינואר 2019
19. ↑  מיכל גלנטי, השיחה, באתר גלובס, ‏06.04.2014
20. ↑  מיכל גלנטי, משפחת רודרמן מארחת ח"כים בתפוח הגדול, באתר מעריב, ‏12.04.2016
21. ↑  Michael Wittner, Ruderman Foundation helps Israeli journalists learn about American Jews, Boston Jewish Journal, ‏03.01.2019
22. ↑  טלי פרקש, נלחמים בניכור: "תואר שני ביהדות ארה"ב", באתר ynet, 31 במרץ 2014
23. ↑  שמעון כהן, שדולה חדשה: יחסי ישראל-יהדות ארה"ב, באתר ערוץ 7, ‏25.01.2012
24. ↑  טל שלו, נתניהו קורא ליהודי ארה"ב לעלות לארץ: "ישראל - בית לכל יהודי", באתר וואלה!, ‏25.05.2016
25. ↑  יניב פורהליס, יהדות ישראל-ארה"ב על סף גירושים: "נאבד את הייחוד כמדינת העם היהודי", באתר ynet, 28 בינואר 2019
26. ↑  פרסומים, באתר אוניברסיטת חיפה
27. ↑  יניב פורהליס, הקול היהודי: כך הפכו היהודים לגורם משפיע בבחירות לנשיאות, באתר ynet, 5 בנובמבר 2016
28. ↑  Jay and Shira Ruderman receive Jacob Rader Marcus Award, Jewish Journal, ‏2019-09-19 (באנגלית)
29. ↑  ליהיא גלמן רם, גורי אלפי בערב השקה ל'היהודי החדש', באתר כסית, ‏2021-04-18
30. ↑  נגלר-כהן, לירון (2022-07-27). "2 מיליון יהודים, 400 שנה – ותפוח גדול אחד: "מה שהתחיל כאוכל יהודי, הפך לתרבות של כל אמריקני"". *Ynet*. נבדק ב-2022-09-11.
31. ↑  קרן רודרמן תרמה 4 מיליון שקל למיגון "אסף הרופא", באתר Ice, ‏2023-11-30

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 441155103949576200369
* WorldCat: viaf-441155103949576200369

 |